Vogėzai

Vogėzai () – Prancūzijos departamentas šalies rytuose, Lotaringijos regione, pavadintas pagal to paties pavadinimo kalnyną. Administracinis centras – Epinalis (Épinal).

Departamente 3 apskritys, 31 kantonas, 27 municipaliniai susivienijimai ir 515 komunų. Plotas – 5 874 km².

Istorija 
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, padalijus Lotaringijos ir Franš Kontė provincijas. 1793 m. prijungta Salmo grafystė, 1795 m. Širmeko regionas. 1871 m. Vokietija aneksavo dalį departamento, bet 1919 m. Prancūzija šias žemes susigražino, tik jos tapo Elzaso Žemutinio Reino departamento dalimi.

Geografija 

Vogėzų departamentas ribojasi su Mezo, Mertos ir Mozelio, Žemutinio Reino, Aukštutinio Reino, Aukštutinės Sonos departamentais ir Belforo teritorija.

Teritorija patenka į trijų upių baseinus. Svarbiausios upės:
 Reinas
 Mozelis
 Volona
 Mertas
 Rona
 Sona
 Mezas
 Vairas

Pagrindiniai miestai 

 Epinalis (Épinal) – 35 794 gyventojai (1999 m.)
 Nefšato (Neufchâteau) – 7 533 gyventojų
 Sen Dijė (Saint-Dié-des-Vosges) – 22 569 gyventojai

Klimatas 

Klimatą formuoja Vogėzų kalnai, užimantys didelę teritorijos dalį.

Ekonomika 

Pagrindinė ekonomikos šaka – žemės ūkis. Tačiau 280 000 ha užima miškai, todėl Vogėzai yra antras departamentas Prancūzijoje pagal medienos gamybą – 1 mln. m³ per metus. Pastaruoju metu vis daugiau gaminama biomasės ir biokuro energetikai.

Turizmas 

Turistus traukia kalnai ir pilys.

Vogėzų herbą 1946 m. sukūrė dailininkas heraldikas Roberas Luisas (1902–1965).

Politika 

Departamentą Prancūzijos senate atstovauja Džekis Pjeras ir Kristianas Ponslė, Atstovų rūmuose – 4 deputatai. Generalinę tarybą sudaro 31 narys, kurių po pusę renkami kas trejus metus šešerių metų kadencijai.

Apskritys

Žmonės 

 Žana Dark (Jeanne d’Arc),
 Žakas Langas (Jack Lang), politikas
 Klodas Žėlė (Claude Gellée), dailininkas
 Morisas Baresas (Maurice Barrès), rašytojas

Nuorodos 

 Prancūzijos regionai ir departamentai
 Prefektūra
 Generalinė taryba
 Prekybos ir pramonės rūmai
 Viešbučiai
 Fotogalerija 

Prancūzijos departamentai